  Майя Бывальцева 25-тӥ куартолэзе Удмуртиын кудӟытӥсь юонъёсты вузаны лэзьымтэ, со нуналэ дышетсконниосын чингылиос берпуметӥзэ жингыртозы. Тодэ вайытом, «сазь нуналъёс» элькун кивалтэтэн юнматэмын 2015-тӥ арын. Со нуналэ Ижкраын праздниклы сӥзем ужрадъёс чакламын. Тросэз Горький нимо паркын ортчозы. Кызьы ивортэ кар администраци, выпускникъёс понна программа чакламын 14 часысен 20 часозь:  — «Первый Open Air 2016»;  — Усьтэм дискотека;  — Эктонъя Monkey Beat школа;  — Барабанэн шудӥсьёслэн Ритмикон шоузы;  — «Выпускники Ижевска» флешмоб;  — Кавер-гурппаослэн, «The Best» ансамбльлэн возьматонзы. Озьы ик радъямын луозы интерактивной фотостудиос, сӥзёнъёсын борддор но интерактивной почта. Туэ карысь школаосын чингыли берпуметӥзэ жингыртоз 11 классэз йылпумъясь 2 сюрс 696 но 9-тӥ классэс быдтӥсь 5 сюрс 786 пиналъёс понна. Тегъёс: Дышетон Ижкар Удмуртия школаос  